**Referat generalforsamlingen Jejsing Borgerforening 14.3.2018**

13 deltagere

**Velkomst og dagsordenens pkt 1 - Valg af dirigent, protokolfører og stemmetællere**

1. Mogens Gabs bød velkommen, og gik så i gang med dagsordenens pkt. 1. - Valg af dirigent a.

Karen Margrethe Boysen blev foreslået og modtog valget.

a. Karen Margrethe Boysen indledte med at konstatere, at generalforsamlingen var lovligt indvarslet.

b. Herefter udbad hun sig i henhold til dagsordenens pkt.1 forslag til protokolfører.

Peter Kjer Hansen blev foreslået og valgt.

c. Stemmetæller ville blive valgt, hvis det viste sig nødvendigt.

**Dagsordenens pkt 2 - fremlæggelse af bestyrelsens årsberetning.**

Mogens Gabs fremlagde beretningen.

Efter fremlæggelsen blev følgende drøftet:

Markus Nissen spurgte til, hvordan der kunne være så stort et spand mellem udbytterne ved byfesterne i 2016 og 2017. ( underskud på 16000 kr og overskud på 14000 kr).

Ellen Fink mente, at der have været et for stort sortiment af spiritus og dermed for store tab.

Heidi Jensen forklarede, at alle procedurer omkring økonomien var blevet strammet op. Eksempelvis bliver udgifter og indtægter fra de enkelte aktiviteter.

Mogens Gabs gav udtryk for, at han have tillid til at byfesten ville blive køre hensigtsmæssigt fremover.

Ellen Fink gav udtryk for, at hvis man fremover vil arrangere fællesspisninger, skal man ikke sætte en nedre grænse for deltagerantallet.

Mogens Gabs mente, at man ikke længere har et fast madhold. Hvis man skal lave fællesspisninger fremover, kan man evt. blive nødt til at købe maden udefra.

Håber på, at det kan lade sig gøre at komme i gang igen.

Thue Friedrichsen gav udtryk for utilfredshed med, at forsamlingshuset ikke kunne få lov til at sætte et vejskilt, der kan lede gæster rigtigt frem til forsamlingshuset.

Tønder kommune mener ikke, det er nødvendigt, da alle bruger gps, og man ville ikke sætte flere skilte op. Det er mærkeligt, at der gives tilladelse til at sætte skilte op med advarsel om ridning i Hostrup, når man så ikke må sætte skilte op med henvisning til forsamlingshuset.

Mogens Gabs understregede, at der er meget brug for at få formuleret kommunale regler for skiltning i byerne i lighed med eksempelvis Kolding kommune.

Markus Nissen bemærkede, at Hohenwarte kunne lede fork frem ved hjælp af skilte helt inde fra Højer by.

**Dagordenens pkt 3 – godkendelse af bestyrelsens årsberetningen.**

Beretningen blev godkendt.

**Dagordenens pkt 4 - Forelæggelse af det reviderede regnskab**

Hans Guldager fremlagde regnskab for borgerforeningen og teltkontoen, og Peter Kjer Hansen fremlagde regnskabet for bogcafeen.

Bemærkninger:

Ellen Fink ønskede, at der blev trykt en dagsorden med regnskabet på bagsiden.

Det blev taget til efterretning.

Ellen Fink spurgte om, hvad der skulle ske med teltkontoen.

Mogens Gabs svarede, at det er en fælleskonto med JUIF, og at den måske kunne bruges til lys på fodboldbanen. Men tanken var ellers, at den skulle bruges til et fælles arrangement for medlemmerne i de to foreninger. Men aktuelt er der ingen konkrete planer.

Heidi Jensen gjorde opmærksom på, at der var blevet tilbageholdt et mindre beløb af overskuddet fra byfesten for at kunne betale restregninger.

**Dagordenens pkt 5 - Godkendelse af det reviderede regnskab.**

Godkendt.

**Dagordenens pkt 6 - Budget og kontingent**

Budgettet fremlagt.

Kontingent uændret.

**Dagsordenens pkt 7- Indkomne forslag**

Der var ikke indkommet forslag.

**Dagsordenens pkt 8 - Valg**

Paula Jessen

Mogens Gabs

Heidi Jensen

genopstillede og blev genvalgt for 2 år til bestyrelsen

Allan Kielsgaard Hansen

genopstillede suppleant for 2 år og blev genvalgt.

Karen Margrethe Boysen

Nyvalgt som suppleant til bestyrelsen for 1 år

Dorthe Freiderichsen

genopstillede som revisor for 2 år og blev genvalgt

Bent Grosen Andersen

genopstillede som revisorsuppleant for 1 år og blev genvalgt

**Dagsordenens pkt 9 - Eventuelt**

Mogens Gab orienterede om de arbejdsgrupper, der blev nedsat efter mødet med Ronni Rix Bach 31.1.

Der er afholdt et møde i gruppen vedr. kommunikation: styrkelse af brugen af hjemmesidens kalender og forenkling af visning af billedserier på hjemmesiden er foreløbige resultater.

Heidi Jensen gav udtryk for, at hun var glad for at deltage i bestyrelsesarbejdet.

**10. Dagordenens pkt 10 – Godkendelse af protokol**

Sker først efter at det er renskrevet og lagt ud på hjemmesiden.

*Peter Kjer Hansen*